open-index/open-wikipedia-markdown huggingface dataset:
Miljøtilpasning

**Miljøtilpasning** er et ord som betyr at endringer skal underordne seg eksisterende visuelle, kulturelle, økologiske og funksjonelle kvaliteter i et nærmere avgrenset miljø. 

Denne tankegangen har særlig vunnet innpass etter den 2. verdenskrig hvor gjenreisningen måtte skje i et tempo og under ressursmessige forhold som gjorde at misforholdet mellom det eksisterende og det nye mange steder i ettertid ble påtrengende tydelig. 

De senere tiår med befolkningspress og økende krav til økonomisk avkastning av investeringer har gitt begrepet økt aktualitet. 

## I bygningsmiljø
I forbindelse med bygging og utbygging mener man gjerne med miljøtilpasning at nye bygg skal falle harmonisk inn et eksisterende bygnings- by- eller landskapsmiljø. Dvs. at den eksisterende situasjon skal være styrende for hva og hvordan man kan tillate seg å reise ny av bebyggelse.

Biledeksemplene nedenfor viser to nabohus bygget i ulik periode med ca. 60 års forskjell. Det nye bygget har søkt å skape en visuell sammenheng på tvers av stiluttrykket. I bildet av Bryggen i Bergen er det forsøkte å bygge bro over flere århundrer. Det samme gjelder bildet fra slottshøyden i Budapest, men her er kontrasten forsøkt myket opp ved å speile omgivelsene.


Fil:Lou Eide01.jpg|Ole Irgensvei 126, Funksjonalisme, 1934. Arkitekt Leif Grung.
Fil:Lund_Eilif.jpg|Ole Irgensvei 128, e. 2000. Bergen. Eksempel på ulikt stiluttrykk med tillpasning til eksisterende bebyggelse. Den høye gråsteinsmuren til nabohuset nr 126 gjentas i gråsteinsmuren i fasdaden. Arkitekt Eilif Broder Lund.
Fil:2005_02_21_BryggenBergen.jpg|Forsøk på tilpasning til Bryggen i Bergen. Sett fra andre siden av Vågen reduserer de tunge bygningene i bakgrunnen det visuelle inntrykket av de gamle bygningene foran og bidrar samtidig til å tette rommet mot fjellsiden. 
Fil:BudapestHilton.jpg|Moderne formspråk i historisk miljø. Hilton Hotell på slottshøyden i Budapest. Bygningen er omgitt av barokk- og rokokkobygninger som reflekteres i vinduene. Glasset har et pådampet gullbelegg som øker refleksegenskapene. På denne måten søker man å myke opp kontrasten mellom gammelt og nytt.


## I naturmiljø
I denne sammenhengen betyr betyr gjerne ordet at inngrepene skal være så små og lite visuelt forstyrrende som mulig, og at man mest mulig skal unngå at inngrepene skaper økologisk ubalanse i området og omgivelsene.
Chippewa Falls

**Chippewa Falls** er en by ved elven Chippewa i fylket Chippewa County i den amerikanske delstaten Wisconsin. Ved folketellingen i 2010 hadde byen 13&nbsp;661 innbyggere. Chippewa Falls fikk bystatus i 1869. Byen er blant annet kjent for Seymour Cray, han opprettet et utviklingslaboratorium for Cray Researchs superdatamaskiner der. Byen har også et større ølbryggeri og et regionalt kunstsenter, Heyde Center for the Arts.

## Referanser


## Eksterne lenker
* 
* Chippewa Falls Area Chamber of Commerce (engelsk)
* Nettsted for Chippewa Valley Cultural Association (engelsk)
HA

**HA**, **Ha**, **hA** og **ha** kan bety:

## HA
* Helgeland Arbeiderblad
* Halden Arbeiderblad
* Hamar Arbeiderblad
* Hawaiian Airlines IATA-kode
* Hells Angels
* High Availability
* Haugesunds Avis

## Ha
* Ha!, et følelsesladet utrop
* Ha (Bhutan) (også Haa), et distrikt i Bhutan
* Ha (mytologi), en mindre guddom i egyptisk mytologi
* Ha Long også kjent som Hong Gai, en havneby i Vietnam 
* Ha (folk), folkegruppe vest i Tanzania
** Ha, språket deres
* Ha Ji-won (født 1978), en sørkoreansk skuespillerinne.

## hA
* hektoampere, 100 ampere

## ha
* hektar, et flatemål (1 ha tilsvarer 100 ar eller 10000 m²)
* verbet *å ha*
* ISO-kode for Hausa, et afrikansk språk
Brisyre

**Brisyre** er et bitegn i form av en liten tilleggsfigur i et våpenskjold, eller en tilføyelse av en eller flere bistreker i et bumerke. Brisyre er et tillegg for å skape litt forskjell eller litt likhet med et eksisterende våpen eller bumerke. 

Ordet «brisere» betyr å legge til en brisyre, mens ordet «brisering» kan bety det samme som ordet brisyre.

En turnerkrage er den mest vanlige brisyren i våpenskjold, men den er uvanlig i Skandinavia. Tilføyelse av brisyrer er sjeldne i skandinaviske våpenskjold, men metoden er godt kjent fra Storbritannia og enkelte andre land.  

I norske og utenlandske bumerker er det imidlertid svært vanlig å ha grunnformer som har tilføyelser av småstreker og bifigurer.

Brisyrer blir lagt til i våpnenes skjold, det forekommer brisyrer også på skjoldholdere, men brisyrer er uvanlige i hjelmtegn.

Nedenfor er det avbildet først et kongekronet skjold for en portugisisk monark uten brisering, og deretter prinse- og adelskronede skjold med brisyrer, alle fra den tidligere portugisiske kongeslekten. Brisyrene er såkalte «turnerkrager» i skjoldets øvre del og på turnerkragenes fliker er det forskjellige småfigurer som brisyrer.


Fil:Armas rei portugal.png|
Fil:Armas principe real portugal.png|
Fil:Armas principe beira.png|
Fil:Armas primeiro infante portugal.png|
Fil:Armas segundo infante portugal.png|
Fil:Armas terceiro infante portugal.png|


## Litteratur
* Carl-Alexander von Volborth: *Alverdens heraldik i farver*, Politikens Forlag, København 1972 (oversatt av Sven Tito Achen)
* Sven Tito Achen: «Heraldikkens femten glæder», 1978
* Ottfried Neubecker: «Heraldik. Kilder, brug, betydning», København 1979 (oversatt og bearbeidet for Skandinavia av Nils G. Bartholdy)
* Carl Alex. von Volborth: «Heraldry – Customs, Rules and Styles», Dorset 1981, side 76-82
* Magnus Bäckmark och Jesper Wasling: «Heraldiken i Sverige», Lund 2001, side 44-45
Gribb

**Gribb** kan sikte til:
 
* Gribb (fugl), ei ikke-systematisk gruppe med store rovfugler
* Gribb Fotball, et fotballag i Horten
* Knut Gribb, en hørespillfigur
Myklesaken

**Myklesaken** er en vanlig betegnelse på rettssakene i forbindelse med Agnar Mykles roman *[[Sangen om den røde rubin]]* som ble utgitt av Gyldendal i 1956. Boka ble politianmeldt på grunn av dristige seksualskildringer. En omfattende rettsprosess høsten 1957 førte til at boka ble konfiskert og forbudt, mens forlaget og forfatteren ble frikjent. Dommen ble imidlertid opphevet av Høyesterett våren etter.

## Historikk
Agnar Mykle og direktøren i Gyldendal, Harald Grieg, ble tiltalt etter straffelovens § 211 nr.1b, for utgivelse av utuktige skrifter. Det ble ført straffesak både mot dem og mot boka. Etter dom i Oslo byrett 10. oktober 1957 ble de tiltalte frikjent på grunn av rettsvillfarelse. Boka ble derimot gjort ulovlig og restopplaget inndratt. Det ble slått fast at romanen var utuktig. Boka og satsen til boka skulle etter ordre fra Riksadvokaten øyeblikkelig beslaglegges hos forlaget og i alle landets bokhandler.

En anke førte saken til Høyesterett, der dommen 9. mai 1958 ble opphevet, ikke minst etter et omfattende arbeid fra forsvarerne Johan Bernhard Hjort og Knut Blom.

Saken var en sensasjon med omfattende omtale i avisene. Selv om Mykle ble frikjent, ga all oppmerksomheten rundt saken ham en knekk han aldri kom over. Rettssaken er i ettertid blitt stående som et bilde av 1950-tallets puritanske rettsvesen og samfunn, og utgjør dermed et viktig kapittel i Norges historie.

## Kilder
* Mykle, Agnar (1956) *Sangen om den røde rubin*, Gyldendal ISBN 82-05-27319-7
* Heger, Anders (1999) *Mykle: Et diktet liv*, Gyldendal ISBN 82-05-26492-9

## Eksterne lenker
* 
* NRK om femtitallet og Myklesaken
* Prosessen mot Mykle
*Domsavsigelse i Myklesaken i Oslo byrett 10. oktober 1957 (lydopptak)
*Domsavsigelse i Myklesaken i Høyesterett 9. mai 1958 (lydopptak i Oslo tinghus)
Thirty Seconds to Mars

**Thirty Seconds to Mars** (også omtalt som **30 Seconds to Mars**) er en alternativ rockegruppe fra USA, med skuespiller Jared Leto som vokalist.

## Historie
Gruppen ble dannet i 1998 av Jared Leto (vokalist og gitar) og hans bror Shannon Leto (slagverk). *30 Seconds to Mars* var i begynnelsen bare et lite prosjekt, men plutselig ble det mer seriøst enn noen gang og Matt Wachter ble en del av gruppen som bassist. En stund etter var også Kevin Drake og Solon Bixler med på gitar, men etter at de forlot gruppen satte brødrene Leto opp en audition. Tomo Milicevic kom inn som en erstatning for de to gitaristene, og har vært med bandet siden.

### Diskografi
I 2002 ga bandet ut sitt debutalbum, *30 Seconds to Mars*. Plata fikk ikke særlig god kritikk, men solgte 102 000 eksemplarer. Oppfølgeren, *A Beautiful Lie*, kom i 2005. Denne platen fikk blandede kritikker, men mye bra og flere magasiner ga den 4/5 stjerner. *A Beautiful Lie* ble en suksess for 30 Seconds to Mars og solgte over 3 500 000 eksemplarer.

I kjølvannet av *A Beautiful Lie* ble bandet saksøkt av plateselskapet sitt for 30 millioner dollar for brudd på kontrakten. Konflikten ble imidlertid løst etter en stund, og bandet signerte på nytt med samme plateselskap. I desember 2009 slapp bandet sin etterlengtede tredje plate, *[[This Is War]]*.

### Medlemmer
*Jared Leto (vokal, gitar)
*Tomo Milicevic (gitar, keyboard)
*Shannon Leto (trommer)

### Tidligere medlemmer
*Solon Bixler (gitar)
*Kevin Drake (gitar)
*Matt Wachter (bass)

### Album
* *[[30 Seconds to Mars (album)|30 Seconds to Mars]]* (2002)
* *[[A Beautiful Lie]]* (2005)
* *[[This Is War]]* (2009)
* *[[Love, Lust, Faith And Dreams]]* (2013)
* *America* (2018)
* *It's the End of the World but It's a Beautiful Day* (2023)

## Referanser


## Eksterne lenker
* 
* 
*
Sprova

**Sprova** er ei bygd i Beitstad sogn i Steinkjer kommune i Trøndelag. Sprova ligger nord for Hjellbotn, om lag 15 km nordvest for Steinkjer sentrum.  

Hovednæringen i bygda er landbruk. I bygda finnes det dagligvare.Hoppanlegget Steinfjellbakken brukes blant annet til norgescup i skihopping.

## Kjente sprovbygg
*Hroar Stjernen, idrettsleder og tidligere skihopper.
*Andreas Stjernen, tidligere skihopper.
*Guri Størvold, statssekretær for Senterpartiet fra 2005 til 2012.
*Gunnar Vada, stortingsrepresentant for Høyre fra 1977 til 1986.
Gipuzkoa

**Gipuzkoa** (spansk: *Guipúzcoa*) er en av tre provinser i det autonome, spanske Baskerland. Hovedstaden er Donostia (San Sebastián).

## Referanser


## Eksterne lenker
*
Nordnorsk Visegruppe

**Nordnorsk Visegruppe** er en norsk musikk- og sanggruppe som særlig framfører viser. Gruppa var aktiv fra 1975 til 1980, men ble samlet på nytt i 2005. Visegruppa består av vokalistene og musikerne Jan Arvid Johansen (gitar og sang), Bente Reibo (sang, klokkespill og trekkspill), Hanne Bjørklid (sang og fiolin), Odd Arvid Eilertsen (sang og kontrabass) og Ola Graff (sang, trekkspill, piano, bassblokkfløyte, tverrfløyte, munnspill og blokkfløyte).

## Historikk
*Nordnorsk Visegruppe*  ble etablert i Tromsø i 1975 og hadde sin debut på visefestivalen Troilltampen.  Med sine «flerstemte harmonier og avanserte og raffinerte musikalske arrangementer» videreførte de den tidligere så dominerende allsang-orienterte visetradisjon. En stor del av visene deres var innsamlede tradisjonsviser fra Nord-Norge, som ble gitt en ny musikalsk drakt. Etter turnering med Hålogaland Teater (*Dikt og forbainna løgn*, 1977) fikk den Prøysenprisen i 1977 for sin «fornyelse av nordnorsk tradisjonsmusikk». To plateutgivelser, *[[Rav og Rekling]]* i 1977 og *[[Hei løsti]]* i 1979, avstedkom nominasjon til den høythengende Spellemannprisen i 1979 og plassering på Norsktoppen.  Tross bidrag på LP-platen *Norske viser i 70åra* i 1980, trakk de seg tidlig tilbake dette året.  I 2005 gjenoppstod gruppa med samme besetning og opptreden på Nordlysfestivalen. I 2006 kom deres to LP-plater ut samlet på en CD.

## Referanser


## Eksterne lenker
* 
*  Nordnorsk Visegruppes nettsider
*  Kort omtale på www.mic.no
Dehydrering

**Dehydrering** vil si fjerning av vann (*hydor* på gammelgresk) fra et objekt. Medisinsk er dehydrering en alvorlig og potensielt dødelig tilstand der kroppen har for lite væske til å fungere normalt.

Nyrene trenger vann for å fungere ved å få utskilt flere stoffer som kroppen må kvitte seg med. Spedbarn og småbarn mister vann fort i forhold til kroppsvekten, slik at tilstanden kan bli alvorlig etter en del timer med diare eller andre årsaker til dehydrering.

## Symptomer ved dehydrering
* Redusert mengde urin.
* Stående hudfolder. Om huden trekkes sammen på maven eller på underarmen, blir hudfolden stående ved dehydrering.
* Tørre slimhinner i munnen.
* Et matt preg over øynene.
* Hodepine. Hodepinen ved bakrus er dehydrering med ubehaget ved at hjernehinnene har for lite CSF (cerebrospinalvæske) som virker som smøring mellom hjernehinnene.
* Småbarn som blir dehydrert blir tiltagende slappere. Når barnet slutter å bevege seg litt for å leke innimellom, men bare ligger i ro hele tida, kan dehydreringen være kommet så langt at lege bør kontaktes og innleggelse på barneavdeling kan være aktuelt.

## Årsaker til dehydrering
Dehydrering kan være resultat og komplikasjon ved en lang rekke sykdommer: 
* Ved diare vil en betent tarmslimhinne miste evnen til å suge opp vann og slippe ut væske slik at pasienten taper mye vann og elektrolytter i avføringen.
* Oppkast gir tap av vann og saltsyre fra mavesekken.
* Diabetes mellitus. Dårlig regulert diabetes med høyt blodsukker er årsak til at sukker og vann sendes ut med urinen i store mengder.
* Diabetes insipidus. Mangel på det antidiuretiske hormon gjør at nyrene ikke holder vann tilbake i urinen.
* Alkohol hemmer det antidiuretiske hormon slik at nyrene skiller ut mye urin når vi drikker alkohol. 
* Heteslag. Ved høy temperatur svetter man mye og det er fare for dehydrering om man ikke drikker nok vann.
* Manglende vanninntak. Dette står i nært forhold til hvor fort kroppen mister vann. Mennesker fra kjølige deler av verden er uvant med stort behov for vann ved varme ved varmeperioder eller ved opphold i varmere land.
* Fysisk aktivitet gir svetting og varme som kan gi alvorlig dehydrering.

Dehydrering er vanlig blant spedbarn som er syke, eldre og de som har diaré, brekninger eller feber.

## Behandling ved dehydrering
Intravænøs væsketilførsel der vann føres inn i blodårene (vene) med et perifert venekateter er den viktigste delen av behandlingen. Det er også viktig å behandle den aktuelle årsaken til dehydrering. Nedkjøling, regulering av diabetes, medikamenter mot diare eller oppkast kan være aktuelt.

Ved dehydrering kan elektrolyttnivåene og syre-basebalansen være unormale. Det er aktuelt å gi tilsetninger i væsken som gis intravenøst for å korrigere disse problemene. Slik behandling krever innleggelse i sykehus.

## Referanser
Bente Reibo

**Bente Reibo** (født 1953) er en norsk musiker, teaterinstruktør og kulturarbeider. Hun er utdannet ved Musikkonservatoriet i Tromsø.

Hun var med i Nordnorsk Visegruppe (1975–1980) og arbeidet en tid for NRK Barne- og Ungdomsavdelingen («Halv-Sju» og barneforestillingen «Trollet i Senja»), og har i flere sammenhenger formidlet nordnorsk kultur på riksdekkende fjernsyn.

Reibo var en tid med i Norsk kulturråds styre, og har vært engasjert ved Hålogaland Teater, samt bidratt til Festspillene i Nord-Norge (2002). 

I 1992 etablerte hun kulturprosjektet *«Tromsdalen Kulturhus – en kreativ møteplass over profesjon-, status- og aldersgrenser»* sammen med Tor-Bjørn Gundersen. Dette var en formalisering av et kulturtiltak som hadde vært i virksomhet siden 1985, men da i løsere former. Fra 1992 ble det et kultursenter som ble drevet av Reibo og Gundersen i fellesskap. Det skiftet senere navn til Kulta. Per 2024 er hun fortsatt kunstnerisk leder for kultursenteret.

Hun bidrar også ved Høgskolen i Tromsø.

## Priser og utmerkelser
Spesielt for sitt engasjement i Kulta og virke som leder i Tromsdalen kulturhus, har hun mottatt Tromsø kommunes kulturpris (1997) og Tromsø kommunes hederspris (2004).

## Diskografi
### Nordnorsk Visegruppe
*1977: *[[Rav og Rekling]]* (album)
*1979: *[[Hei løsti]]* (album)
### Deltar på
* 1979: Ivar Dyrhaug: *[[Hvorfor nettopp meg?]]*
* 1997: *[[Så lenge scootern kan gå|Så lenge scooter'n kan gå]] – en musikalsk frostfabel fra Svalbard* av Ola Bremnes, Grappa
* 2016: *[[MAI 1973–1983]]* (samlealbum), MAI/Universal Music

## Referanser


## Eksterne lenker
*
Telemnar

**Telemnar** er en figur fra J.R.R. Tolkiens fiktive verden Midgard. Han var den 26. kongen av landet Gondor. 

Etter at hans far, kong Minardil, døde i et angrep av Umbars korarer ved byen Pelargir i året 1634 i det tredje tidevervet var det Telemnar som ble konge. Hans far regjerte kun i en kort tid, men Telemnars regjerings tid var enda kortere. Han var (sammen med Isildur) den av Gondors konger som hadde regjert i kortest tid som konge av Gondor.

I det tredje tideverv år 1636 herjet den store pesten gjennom Midgard, og Gondor var et av de hardest rammede landene. Mange Númenóreanere døde, og blant dem var Kong Telemnar og hans familie. Han ble etterfulgt av sin nevø Tarondor (sønnen av Telemnars yngre bror Minastan).
Tarondor

**Tarondor** er en figur fra J.R.R. Tolkiens fiktive verden Midgard. Han var den 27. kongen av landet Gondor. Han bør ikke bli forvekslet med sin navnebror Tarondor av Arnor.

Tarondor var sønn av Minastan, og etterfulgte sin onkel Telemnar som konge av Gondor, da hans onkel døde i den store pesten i 1636 i det tredje tidevervet med sine barn. Siden Tarondor ennå var ung da han kom til makten var han den lengst-regjerende kongen av Gondor.

Krig og pest hadde plaget landet og Tarondor strevde for å gjenbygge både landet og dets makt. Den mest betydningsfulle hendelsen i han regjeringstid var at Gondors hovedstad ble flyttet fra Osgiliath til Minas Anor. Han ble etterfulgt av sin sønn Telumehtar i år 1798 T.T..
Et forbløffende talentfullt, dypt rystende verk

***Et forbløffende talentfullt, dypt rystende verk*** er en bok av Dave Eggers. Boken kan egentlig ikke kalles roman, ettersom det boken også er forfatterens memoarer, med visse skjønnlitterære trekk. Boken handler om hvordan Eggers som 22-åring må ta seg av sin 8-årig bror når foreldrene dør av kreft.

Hans såkalte memoarene inneholder delvis fiktive elementer ved at forfatteren tar seg kreative friheter, noe han også har påpekt for leserne. Dette kunstgrepet har blitt debattert, noe som førte til at Eggers ble et litterært stjerneskudd over natten.

## Eksterne lenker
Natalie Horler

**Natalie Christine Horler** (født 23. september 1981 i Bonn i Tyskland) er en engelsk-tysk sanger, kjent som vokalist i gruppen Cascada, som spiller i sjangeren Hands Up.

Horler vokste opp i fødebyen sammen med sine to engelske foreldre. Moren var språklærer og faren var jazz-musiker. 

## Cascada
Som 18-åring traff Horler DJ Manian og Yanou, og sammen dannet de gruppen «Cascada».
Den første singelen *Miracle* ble gitt ut på Andorfine Records i mars 2004, og den ble en suksess. Den andre singelen *Bad Boy* kom samme året, og gjorde det også bra.

Cascada ga ut enda en singel, *Everytime We Touch*. Dette skulle bli den siste singelen gitt ut på Andorfine Records. Cascada skiftet plateselskap, og fikk kontrakt hos Manuel Reuter og Yann i deres nydannede plateselskap Zooland Records.

Den 31. mars 2006 kom debutplaten *Everytime We Touch* Den ble gitt ut i USA og gikk høyt opp på listetoppene. Og galloperende på denne bølgen ble den første singelen *Miracle* gitt ut på nytt i en ny miks.

8. september 2009 slapp Cascada ut albumet Evacuate the Dancefloor, den kom opp på 7.-plass i Norge. Albumet er en stor forandring, i forhold til Perfect Day, og gruppen har gått over fra en slags trance stil, til en mer house-aktig stil.

Original Me er det nyeste albumet til Cascada. Albumet ble sluppet den 17. juni 2011, og inneholder to cd-er. Den første cd-en inneholder Original Me, mens den andre cd-en inneholder Greatest Hits, med en blanding av noen av sangene i alle albumene, men ikke bare fra det som ble sluppet i Norge.

## Singler
* Cascada – *Living in the rain*
* Cascada – *Bad Boy*
* Cascada – *Everytime We Touch*
* Cascada – *Kimon*
* Cascada – *A Neverending Dream*
* Cascada – *Ready For Love EP*
* Cascada – *Truly Madly Deeply*
* Cascada – *Hurricane*
* Cascada – *One More Night*
* Cascada – *Evacuate the dancefloor*
* Cascada – *Last Christmas*
* Cascada – *Dangerous*
* Cascada – *Pyromania* (ikke i Norge)
* Cascada – *Piece of heaven*
* Cascada – *Kids in America*
* Cascada – *Listen to your heart*
* Cascada – *Night Nurse* (kommer)
* Cascada – *endless summer*
* Cascada – *Can't stop the rain*
* Cascada – *San Francisco*
* Cascada – *Glorious* (Eurovision Song Contest, Tyskland)

## Album
* *Everytime We Touch*
* *Perfect Day*
* *Evacuate the Dancefloor*
* *Original Me*

## Referanser


## Eksterne lenker
* 
* 
* 
* Zooland Records
* Manuel Reuter/DJ Manian
Deutsche Medizinische Wochenschrift

***Deutsche Medizinische Wochenschrift*** er et av de mest anerkjente medisinske tidsskrifter i verden. Det ble grunnlagt i 1875 av dr. Paul Borner, og blir publisert av Georg Thieme Verlag. Det er den offisielle publikasjonen til Deutsche Gesellschaft für Innere Medizin og Gesellschaft Deutscher Naturforscher und Ärzte. Sjefredaktør er dr. Martin Middeke.

## Se også
* The Lancet
* British Medical Journal
* Journal of the American Medical Association
* New England Journal of Medicine
* Canadian Medical Association Journal

## Referanser


## Eksterne lenker
*
Dave Eggers

**Dave Eggers** (født 12. mars 1970 i Boston i Massachusetts i USA) er en amerikansk forfatter.

## Biografi

Eggers vokste opp i Lake Forest i Illinois og utdannet seg ved University of Illinois at Urbana-Champaign. Han begynte sin karriere som Salon.com redaktør, og grunnla *[[Might magazine]]*. Han bor i San Francisco. Han er gift med Vendela Vida, forfatter av blant andre – Girls on the Verge og And Now You Can Go.  I oktober 2005 fikk de en datter sammen.

## Karriere

Eggers' første bok var hans egne memoarer med skjønnlitterære trekk, *[[Et forbløffende talentfullt, dypt rystende verk]]* (*A Heartbreaking Work of Staggering Genius*) (2000), oversatt til norsk av Jon Rognlien. Boken tar for seg forfatterens ansvar for oppdragelsen av sin yngre bror, grunnet deres foreldres plutselige død i løpet av en kort periode. Memoarene inneholder fiktive elementer, noe som skapte en del debatt og som gjorde ham til et litterært stjerneskudd over natten. I 2002 ga han ut sin første roman, *[[Dere skal merke vår hastighet]]* (*You Shall Know Our Velocity*), oversatt til norsk av Hege Mehren. Dave Eggers har også utgitt en samling av noveller, *Så sultne vi er*, som også er oversatt til norsk (2006) av Hege Mehren. I 2008 kom *Hva er dette hva*, oversatt av Hege Mehren og Isak Rogde* (*What Is The What: The Autobiography of Valentino Achak Deng*).

Eggers er grunnlegger av *McSweeney's*, et litterært magasin som kommer ut fire ganger i året, og er også et lite forlag med samme navn.

Eggers er lærer ved stiftelsen «826 Valencia», den første av en rekke [[skole]]r som lærer amerikansk [[ungdom]] å skrive.

== Bibliografi ==

* *Et forbløffende talentfullt, dypt rystende verk*, (Gyldendal 2000), oversatt av [[Jon Rognlien]]
* *Dere skal merke vår hastighet*, (Gyldendal 2004), oversatt av Hege Mehren
* *Teachers Have It Easy: The Big Sacrifices and Small Salaries of America's Teachers*, (2005)
* *Så sultne vi er*, (Gyldendal 2006), oversatt av Hege Mehren
* *Hva er dette hva*, (Gyldendal 2008), oversatt av Hege Mehren og [[Isak Rogde]]

== Referanser ==
<references/>

== Eksterne lenker ==
* 
* 

* [https://web.archive.org/web/20050423211156/http://www.mcsweeneys.net/authorpages/eggers/eggers.html Detaljert bibliografi]
* [https://web.archive.org/web/20060628051240/http://www.avclub.com/content/node/24279 Intervju på The Onion AV Club]  
* [http://www.mcsweeneys.net *Timothy McSweeney's Internet Tendency''] 
* Litteraturhuset i Oslo 29. mai 2008
Grøtavær

**Grøtavær** er lite et lokalsamfunn ytterst på Grytøya i Harstad kommune i Troms. Her bor det ca. 100 personer (2006). Grøtavær ligger mot nord, men vernes mot storhavet av øyer med hvite sandstrender. Stedet var tidligere et ikke ubetydelig fiskevær, men strukturendringer og sentralisering, særlig i 1970- og 80-årene, førte til fraflytting og reduserte fiskeleveranser. I dag preges næringsveien av jordbruk (i hovedsak sauedrift i kombinasjon), reiseliv, leirskole, samt en rekke hjemmebaserte bedrifter. Det finnes ennå noen sjarker som driver fiske fra Grøtavær. I tillegg dagplendler en rekke av innbyggerne til arbeid i kommunesenteret Harstad. Inntil 2011 fantes det også en kombinert barne- og ungdomsskole her, men etter rassikring av fylkesvegen mellom Dale og Alvestad, sendes nå elevene til Lundenes skole.

Under andre verdenskrig ble det anlagt et tysk kystbatteri i Grøtavær. Batteriet Heeres Küsten Batterie Grötavaer 12/983, ble oppsatt med fire 15,5 cm kanoner med skuddvidde 18 000 m, i juni 1941.

## Adkomst
Fylkesvei 867 fører fra Harstad til Stornes, hvor ferja går over til Bjørnerå ferjeleie. Herfra kjører man nordover på fylkesvei 15 langs Toppsundet. Etter ca. 7 kilometer er det en 4 kilometer lang tunnel som går gjennom fjellet Toppen. Etter tunnelen kommer man etter kort tid til tettstedet Dale, hvorpå en ny tunnel fører videre til Alvestad og endelig Grøtavær.

## Referanser





## Eksterne lenker
* Yttergryta.no – nettsted for bygdene Dale, Alvestad og Grøtavær
Büyükada

**Büyükada** er den største av de ni øyene som utgjør Prinseøyene øst i Marmarahavet, tett ved Istanbul. Det greske navnet er **Prinkipos** (Πρίγκηπος).

Det lå flere gresk-ortodokse klostre på Prinkipos (nå Büyükada) og de omliggende øyene, og mange er de hellige munker og nonner som holdt til der. Mange er også de ofte svært lite hellige som ble tvangsinternert – tvunget til å avslutte sine liv i ordenslivet – etter maktskifter i Østromerriket.  

Et nonnekloster på øya var forvisningssted for de bysantinske keiserinner Irene, Eufrosyna, Zoë og Anna Dalassena. Det er nettopp denne serien av fyrsteelige personer som gav øya sitt greske navn. 

Senere ble også medlemmer av den ottomanske sultanslekt til tider sendt i eksil til øya. Og etter sin deportasjon fra Sovjetunionen i februar 1929 oppholdt Lev Trotskij seg fire år på Büyükada.

På 1800-tallet ble øyene et populært feriested for Istanbuls rike, og viktorianske hytter og hus er fremdeles å skue på hovedøya Büyükada. 

I Norge vil noen assosiere navnet Prinkipos med UKA ved Studentersamfundet i Trondhjem for 1969. UKErevyen *Prinkipo* ble det året oppkalt etter øya i Marmarahavet.  

## Eksterne lenker
*
Astrid Marie Nistad

**Astrid Marie Nistad** (født 9. desember&nbsp;1938 i Fjaler, Sogn og Fjordane) er en norsk politiker (Ap). Hun ble innvalgt på Stortinget fra Sogn og Fjordane i 1989.

## Regjering
* 21. mai&nbsp;1986 &ndash; 29. september&nbsp;1989 Statssekretær Olje- og energidepartementet

## Stortingskomitéer
* 1997&ndash;2001 medlem i Valgkomitéen
* 1997&ndash;2001 medlem i Justiskomitéen
* 1997&ndash;2001 varamedlem i Valgkomitéen
* 1993&ndash;1997 medlem i Næringskomitéen
* 1989&ndash;1993 medlem i Energi- og industrikomitéen

## Referanser


## Eksterne lenker
*
Michael Shanks (arkeolog)

**Michael Shanks** (født 1959 i Newcastle upon Tyne) er en britisk arkeolog som er kjent for sitt arbeide innen post-prosessuell arkeologi. Shanks foreleste ved University of Wales, Lampeter før han flyttet til USA, hvor han nå er professor i klassisk arkeologi ved Stanford University i California.

Shanks er en av lederne for MetaMedia Lab ved Stanford. Dette laboratoriet er en del av det bredere feltet *Media Studies*, som inkluderer teoretikere som Marshall McLuhan. Han har skrevet flere bøker innen arkeologisk teori, og er kjent for sitt samarbeide med Christopher Tilley. 

## Publikasjoner
* 2001 &ndash; *Theatre/Archaeology* &ndash; med Mike Pearson.
* 1999 &ndash; *Art and the Early Greek City State*
* 1996 &ndash; *Classical Archaeology of Greece: Experiences of the Discipline* 
* 1991 &ndash; *Experiencing the Past*
* 1987 &ndash; *ReConstructing Archaeology* &ndash; med C. Tilley
* 1987 &ndash; *Social Theory and Archaeology* &ndash; med C. Tilley

## Referanser


## Eksterne lenker
* Metamedia Lab prosjekt liste
* Metamedia samarbeid
* Michael Shanks' hjemmeside
Ingvald Godal

**Ingvald Åsmund Godal** (født 26. oktober 1934 i Aker, død 28. januar 2019) var en norsk bygningsingeniør, offentlig tjenestemann og politiker (H). Han var statssekretær og stortingsrepresentant for Telemark fra 1985 til 2001. 

## Liv og virke
### Familie og utdannelse
Ingvald Godal vokste opp i Rauland og Furnes som sønn av sogneprest Odd Godal og lærerinne Randi Fætten Bojer. Han var bror av Tore Godal, Jon Bojer Godal og Ellen Bojer Nordstoga. Han ble oppkalt etter sin farfar, Ingvald Godal, bestyrer (rektor) ved Storhaug skole i Stavanger. Morfaren var forfatteren Johan Bojer, mens Tord Godal, biskop i Nidaros, var hans farbror.

Etter artium ved Hamar katedralskole i 1953 gjennomførte han førstegangstjeneste og sersjantkurs i Hans Majestet Kongens Garde i 1954/1955, hvorpå han utdannet seg til sivilingeniør ved bygglinjen ved Heriot-Watt University i Skottland. Som student var han formann i ANSAs avdeling i Storbritannia fra 1957 til 1959.

### Karriere
Etter endt utdannelse var Godal konstruktør i Grønvolds konsulentfirma i Oslo, før han arbeidet gjennom 1960-årene som veiingeniør i Afrika, først i det nordlige Nigeria, så i Uganda. Han ledet Det Lutherske Verdensforbunds hjelpearbeid under Biafrakrigen fra 1969 til 1970. I 1970 kom han tilbake til Norge og ble ansatt i Asplan. Senere ble han selvstendig næringsdrivende i Rauland (nå i Vinje kommune).

### Politiker for Senterpartiet
Godal var formann i Oslo Senterparti fra 1969 til 1971, statssekretær for statsråd Trygve Haugeland i Miljøverndepartementet fra 1972 til 1973, og ordfører i Vinje kommune i Telemark fra 1976 til 1979. Fra 1977 til 1985 var han den første formannen i Landssamanslutninga av Vasskraftkommunar, som han tok initiativet til å danne, og fra 1979 til 1981 formann i Telemark Senterparti.

Fra 1982 til 1985 var han ansatt som rådmann i Vinje kommune. Han var også styreformann i Telemarksforsking.

### Politiker for Høyre
I 1983 meldte Godal overgang fra Senterpartiet til Høyre. Han var innvalgt på Stortinget fra Telemark fra 1985 til 2001, og satt sin første periode i Stortingets energi- og industrikomité, deretter i Stortingets forsvarskomité. Godal var visepresident i Norges Forsvarsforening fra 1985 til 1987 og leder i Norsk støttekomité for Tsjetsjenia fra 2002 til 2007.

## Utmerkelser
Godal ble tildelt Vernepliktsmedaljen i 1955. I 1996 ble han tildelt den litauiske Medaljen for 13. januar og i 2012 ble han utnevnt til kommandør av Litauens fortjenstorden.

## Bibliografi
* : *ZAKI. Med kompass og stikkstenger syd for Sahara*
* : *Barna fra Santana: Nigeria under og etter borgerkrigen*
* : *Det blåser i grenseland*
* : *Jeg vil dø vakker, Litauen*
* : *Tsjetsjenia: der enkene blir selvmordsbombere*
* : *Afrikansk rapsodi*
* : *Tolv modige kvinner og menn*
* : *Ansikt til ansikt – intense øyeblikk verden over*
* : *I fulanienes rike – fra nasjonsbygging til Boko Haram*

## Referanser


## Eksterne lenker
*
Hans Christian Heg

**Hans Christian Heg** (1829–1863) var en norskamerikansk offiser som kjempet under den amerikanske borgerkrigen. 

## Bakgrunn
Heg ble født i Lier utenfor Drammen og emigerte med sine foreldre til USA i 1840, elleve år gammel. Familien slo seg ned i bosetningen Muskego i Waukesha County, Wisconsin.

Heg ble senere major i 4th Wisconsin Militia (4. Wisconsin Milits) og sjef for fengselssystemet i Wisconsin (med dette ble han den første norskamerikaner valgt til et delstatsdekkende verv i Wisconsin). Han var også medlem av det republikanske partiet og slaverimotstander. 

Han er mest kjent for å ha vært regimentsjef og oberst i 15th Wisconsin Volunteer Infantry (15. Wisconsin frivillige regiment) som var kjent som det skandinaviske regimentet, fordi det besto av mest nordmenn, men også noen svensker og dansker.

19. september 1863 ble Heg dødelig såret under slaget ved Chickamauga. Han døde dagen etter på et feltsykehus.

Ved Lier kommunelokale på Haugestad i Lierbyen ble det i 1925 avduket en statue av oberst Heg. Statuen er en kopi av Hegs statue som sto i Madison i Wisconsin frem til 24. juni 2020 da den ble revet ned av Black Lives Matter-aktivister som demonstrerte etter drapet på George Floyd den 25. mai 2020. Gjerningspersonene ble tiltalt og dømt for vandalisme i 2021 og statuen ble gjenreist samme år. Se engelsk Wikipedia.

## Kuriosa
Bill Booth synger om Hans Christian Heg og slaget ved Chickamauga i sangen «Chickamauga» på albumet *[[New Land]].*

Erik Bye synger om Hans Christian Heg og «15. Wisconson» i sin sang «Gudmund Gudmundson (Et borgerkrigsportrett)» på albumet  «Jeg vet en vind». 

## Referanser


## Eksterne lenker
* Nordmenn i den amerikanske borgerkrig: Hans Christian Heg
Christopher Tilley

**Christopher Y. Tilley** (1955–2024) var en britisk arkeolog og en ledende talsmann for post-prosessuell arkeologi.

Tilleys hovedverk innen arkeologisk teori ble skrevet sammen med hans elev Michael Shanks. Disse inkluderer *ReConstructing Archaeology* og *Social Theory and Archaeology*, begge fra 1987. Han har skrevet flere bøker og artikler om bruk av fenomenologi i arkeologi, inkludert hans nyeste bok *The Materiality of Stone. Explorations in Landscape Phenomenology* (Oxford 2004). 

Tilley var professor i antropologi ved University College London.

## Publikasjoner
**The Materiality of Stone: Studies in Landscape Phenomenology 1*
**The Dolmens and Passage Graves of Sweden*. Archetype Books, London. 1999
**Metaphor and Maerial Culture*. Blackwell, Oxford. 1999
**An Ethnography of the Neolithic. Early Prehistoric Societies in Southern Scandinavia*. Cambridge: Cambridge University Press. 1996
**A Phenomenology of Landscape*. Berg, Oxford. 1994
**Interpretative Archaeology*. Berg, Oxford 1993
**Material Culture and Text: The Art of Ambiguity*. Routledge, London. 1991
**Reading Material Culture*. Blackwell, Oxford. 1990
**Domination and Resistance*. Unwin-Hyman, London. 1989 (med M. Rowlands og D. Miller)
**Social Theory and Archaeology*. Polity Press. Cambridge. 1987 (med M. Shanks)
**Re-Constructing Archaeology: Theory and Practice*. Cambridge University Press. 1987 (med M. Shanks).
**Ideology, Power and Prehistory*. Cambridge University Press. 1984 (med D. Miller)
**An Assessment of the Scanian Battle-Axe Tradition: Towards a Social Perspective*. Scripta Minora, Lund. 1982
**Post-Glacial Communities in the Cambridge Region: Some Theoretical Approaches to Settlement and Subsistence*. British Archaeological Reports, Oxford. 1979 

## Referanser


## Eksterne lenker
* Chris Tilleys nettside ved UCL
Dimetyltryptamin

**Dimetyltryptamin**, også kjent som **DMT** og **''N,N''-dimetyltryptamin**, ikke å forveksle med 5-MeO-DMT, er et hallusinogent tryptamin, liknende i struktur nevrotransmitteren serotonin. DMT blir produsert i små mengder av menneskekroppen gjennom vanlig metabolisme. Rent DMT er ved romtemperatur et fargeløst, voksaktig eller krystallinsk fast stoff. DMT ble første gang kunstig fremstilt i 1931. Det forekommer også naturlig i mange plantearter. Planter med høyt DMT-innhold blir brukt i flere søramerikanske sjamanistiske praksiser. Det er en av de viktigste aktive ingrediensene i snus (som sniffes) som yopo og i drikken ayahuasca.

Dimetyltryptamin har blitt godkjent til religiøst bruk i Brasil og USA; ellers er stoffet ulovlig i de fleste landene i verden.

## Hallusinogene egenskaper
DMT er et kraftig psykoaktivt stoff. Hvis DMT røykes, injiseres eller inntas oralt med en MAOI, kan det skape kraftfulle enteogene opplevelser inkludert ekte hallusinasjoner (opplevd virkelighetsutvidelse). En bisitter (trip sitter) er som regel til stede både for å gi brukeren psykisk støtte og for å assistere i det praktiske arbeidet ved bruken. 

I en studie utført i 1988 ved universitetet i New Mexico fant psykiateren Rick Strassman at anslagsvis 20&nbsp;% av de frivillige som fikk injisert høye doser med DMT hadde opplevelser identiske med Nær døden opplevelser.

## Kjemi
DMT er et derivativ av tryptamin med to ekstra metyl-grupper ved amin-nitrogenatomet. DMT blir ofte syntetisert gjennom Speeter-Anthony syntese fra indol ved hjelp av oksalylklorid, dimetylamin, og lithiumaluminiumhydrid som reagenser. DMT blir vanligvis brukt i sin basiske form, men det er mer stabilt som et salt, f.eks. som et fumarat. I motsetning til DMTs base er dets salter vannløselige. DMT i løsning mister hurtig sine egenskaper og bør oppbevares beskyttet fra luft og lys i en fryser.

## Juridisk status
DMT står oppført i den norske narkotikalisten, jf. Konvensjonen om psykotrope stoffer, 1971, med klassifikasjonen Schedule I.

DMT blir i USA  klassifisert som et Schedule I-stoff selv om det helt nylig foreligger et høyesterettskjennelse som gjør det mulig for en bestemt brasiliansk kirke (Uniao do Vegetal) å importere og bruke  hoasca-te (inneholdende DMT) i sine religiøse seremonier. I Canada er det klassifisert som et Schedule III-stoff. I Frankrike er stoffet og de fleste planter det utvinnes fra klassifisert som *stupéfiant*. I Storbritannia er det klassifisert som et Class A-stoff.

I Brasil finnes en rekke religiøse bevegelser basert på bruken av ayahuasca, vanligvis i en animistisk kontekst som kan være sjamanistisk eller, oftere, blandet med kristen symbolikk. Disse ble legalisert etter offentlige undersøkelser av teen.
Denne praksisen er også tillatt i USA, der DMT er en Schedule-1 substans.

## Eksterne lenker
* Release The Reality – Web Journal: DMT & Ayahuasca info
* Rick Strassman – "DMT: The Spirit Molecule " – A book on the effects of DMT
Norsk språkhistorie

**Norsk språkhistorie** omhandler det norske språkets utvikling fra dets opprinnelse som eget språk frem til i dag.

* Norsk språkhistorie 800-1400
* Norsk språkhistorie (1400-1800)
* Norsk språkhistorie (19. århundre)
* Norsk språkhistorie (1830-1900)
* Norsk språkhistorie (20. århundre)

## Se også
* Norsk språk
* Urnordisk
* Norrønt språk
* Nynorsk
* Riksmål
* Samnorsk
* Rettskriving
Marit Tingelstad

**Marit Tingelstad** (født 18. juni&nbsp;1938 i Lier, Buskerud) er en norsk politiker (Sp). Hun ble innvalgt på Stortinget fra Oppland i 1993.
Hun var vararepresentant i perioden 1989&ndash;1993.

Tingelstad ble i 2010 tildelt Kongens fortjenstmedalje i gull.

## Stortingets presidentskap
* 11. oktober&nbsp;1993 &ndash; 30. september&nbsp;1997 Varasekretær i Odelstinget

## Stortingskomitéer
* 1997&ndash;2001 varamedlem i Den utvidede utenrikskomitéen
* 1997&ndash;2001 medlem i Kirke-, utdannings- og forskningskomitéen
* 1997&ndash;2001 varamedlem i Valgkomitéen
* 1997&ndash;2001 medlem i Fullmaktskomitéen
* 1993&ndash;1997 medlem i Den forberedende fullmaktskomitéen
* 1993&ndash;1997 medlem i Kontroll- og konstitusjonskomitéen
* 1993&ndash;1997 varamedlem i Valgkomitéen

## Referanser


## Eksterne lenker
* 
*
Lars Gunnar Lie

**Lars Gunnar Lie** (1938–2025) var en norsk lektor og politiker (KrF). Han var stortingsrepresentant for Sogn og Fjordane 1985–2001 og samferdselsminister 1989–1990 i Syses regjering.

## Bakgrunn
Lars Gunnar Lie vokste opp i Fjell vest for Bergen. Etter examen artium i 1959 ble han cand.real. med hovedfag i geofysikk og grunnfag i matematikk og fysikk fra Universitetet i Bergen fra 1967. Lie var lektor ved Bergen katedralskole 1967–1968, Rothaugen skole 1968–1971 og Førde gymnas 1971–1985. Han vikarierte som undervisningsinspektør 1976–1977 og 1983–1985. I studietiden hadde han tillitsverv som formann i Bergen Kristelige Studentlag våren 1964 og formann i Realistutvalget i 1966. 

## Politisk virke
Lie var medlem av Førde kommunestyre 1976–1983, herunder ordfører 1982–1983. Han var innvalgt på Stortinget fra Sogn og Fjordane 1985–2001 og samferdselsminister i Jan P. Syses regjering 1989–1990. Det var i Lies tid som samferdselsminister at planleggingen av en hovedflyplass på Gardermoen ble besluttet. På Stortinget var han medlem av Stortingets kirke- og undervisningskomité 1985–1989, Stortingets finanskomité 1990–1993 og 1997–2001 (leder 1997–2000), Stortingets næringskomité 1993–1997 og Stortingets fullmaktskomité 1993–2001. Lie var også medlem av Kristelig Folkepartis gruppestyre. Han var sentral i forhandlingene om statsbudsjettene i slutten av 1990-årene.

## Annet virke
Lie var styremedlem i Det Norske Samlaget 1987–1995 og faglig tillitsvalgt i Norsk Lektorlag.

Etter tiden på Stortinget flyttet han tilbake til Sotra. Lie var styreleder i Det Norske Misjonsselskap 2005–2008. Han var styreleder i Sambandet Sotra/Øygarden-Bergen AS som arbeidet med å få planlagt ny veiforbindelse.

## Referanser


## Eksterne lenker
*
Jan Petter Rasmussen

**Jan Petter Rasmussen** (født 1. juni 1947 i Stavanger) er en norsk politiker (Ap). Han var ordfører i Eigersund kommune fra 1990-1996. Han ble innvalgt på Stortinget fra Rogaland i 1997. Han var vararepresentant i perioden 2001–2005.

## Regjering
* 15. mars 1996 – 1. november 1996 Statssekretær Fiskeridepartementet
* 1. november 1996 – 1. oktober 1997 Statssekretær Kommunal- og arbeidsdepartementet

## Stortingskomitéer
* 1997–2001 medlem i Justiskomitéen
* 1997–2001 varamedlem i Valgkomitéen

## Referanser


## Eksterne lenker
* 
* http://www.dalanefolke.museum.no/leksikon/ordforere
Rigmor Kofoed-Larsen

**Rigmor Kofoed-Larsen** (født 22. mars&nbsp;1944 i Halden, død 22. mars 2023) var en norsk politiker (KrF). Hun ble innvalgt på Stortinget fra Oppland i 1997. Hun er utdannet sykepleier, og hadde en lang innsats bak seg i kommune- og fylkespolitikken da hun ble valgt inn på Stortinget i 1997. Ved valget i 2001 falt hun ut igjen av Stortinget, til manges overraskelse. Hun har sittet mange år i KrFs sentralstyre, og har også vært leder for Kristelig Folkepartis Kvinner (KrFK).

## Stortingskomitéer
* 1997&ndash;2001 medlem i Samferdselskomitéen
* 1997&ndash;2001 sekretær i Valgkomitéen

## Referanser


## Eksterne lenker
*
Ian Hodder

**Ian Richard Hodder** (født 1948) er en britisk arkeolog og er en av pionerene innen post-prosessuell arkeologi. Han er *Dunlevie Family Professor* og leder for institusjonen for kultur og sosialantropologi ved Stanford University i California i USA. 

Innen feltarbeid er Hodder mest kjent for utgravningen av den 9000 år gamle neolittiske boplassen  Çatal Höyük i det sentrale Anatolia i Tyrkia. Han er leder for "Çatalhöyük Archaeological Project" som har som mål å bevare utgravningsområdet, plassere det i sin sammenheng og å presentere det for allmennheten.

Hodder tok sin Bachelor of Arts i forhistorisk arkeologi ved University of London i 1971 og en doktorgrad i Spatial Analysis in Archaeology ved University of Cambridge i 1975.  Han var foreleser ved University of Leeds mellom 1974 og 1977 før han vendte tilbake til Cambridge, der han etterhvert ble professor i arkeologi i 1996.  Han flyttet til Stanford i 1999 og ble *Dunlevie Family Professor* i 2002. I 1996 ble han medlem av British Academy.

I 2019 ble Hodder utnevnt til *companion* av Sankt Mikaels og Sankt Georgs orden.

## Utgivelser
* *Spatial analysis in archaeology* (1976, med C. Orton)
* *Symbols in action. Ethnoarchaeological studies of material culture* (1982)
* *The Present Past. An introduction to anthropology for archaeologists* (1982)
* *Reading the Past. Current approaches to interpretation in archaeology* (1986) (revidert 1991 og, med Scott Huston, 2003)
* *The Domestication of Europe: structure and contingency in Neolithic societies* (1990)
* *Theory and Practice in Archaeology* (1992)
* *On the Surface: Çatalhöyük 1993-95* (1996) Som redaktør,  Cambridge:  McDonald Institute for Archaeological Research and British Institute of Archaeology at Ankara. ISBN 0-9519420-3-4. 
* *The Archaeological Process. An introduction* (1999)
* *Archaeology beyond dialogue* (2004)

## Referanser


## Eksterne lenker
* Hjemmeside ved Stanford University
* Curriculum vitae (PDF, 56K)
* Intervju med Society for California Archaeology 1999
Annelise Høegh

**Annelise Høegh** (1948–2015) var en norsk politiker (H) fra Oslo. Hun var stortingsrepresentant fra 1981 til 2001, det meste av tiden som Høyres sosialpolitiske talskvinne. Hun giftet seg i 1985 med stortingsrepresentant Jo Benkow.

## Familie og utdannelse
Annelise Høegh var datter av Tove og Anders Høegh. Faren var en dekorert krigsflyver. Familien drev gartneri og flere blomsterbutikker.

Hun gikk Sinsen gymnas og var formann i Skoleungdommens Riksmålsforbund. Hun studerte deretter ved Universitetet i Oslo. Hun ble cand.philol. med hovedfag i historie, mellomfag i engelsk og grunnfag i idéhistorie. Hun var formann i Den Konservative Studenterforening i 1975 og studentrepresentant i styre og råd ved fakultetet.

I slutten av 1970-årene hadde hun utrederstillinger ved Utenriksdepartementet, NATOs parlamentarikerforsamling og Akademikernes Fellesorganisasjon.

## Stortings- og bystyrerepresentant
Høegh var medlem av Høyres politiske råd fra 1976 til 1983, medlem av landsstyret i Norsk Kvinnesaksforening fra 1980 til 1984 og styreleder i Statens barne- og ungdomsråd fra 1982 til 1985.

Hun var vara til Stortinget fra 1977 og møtte fast fra 1981 som vara for statsminister Kåre Willoch. Hun tok sete i Stortingets sosialkomité. Høegh ble innvalgt på eget mandat i 1985 og satt frem til 2001.

Høegh var Høyres parlamentariske nestleder fra 1989 til 1990 og leder i Stortingets forbruker- og administrasjonskomité fra 1989 til 1993.

Ekteparet Annelise Høegh og Jo Benkow har hatt stor påvirkning på Høyres sosial- og likestillingspolitikk i nyere tid, og Høegh gikk inn for både partnerskapsloven og for selvbestemt abort.

Etter at hun gikk ut av Stortinget, ble hun oppnevnt av Stortinget som medlem av riksrevisorkollegiet. Hun hadde styreverv ved blant annet Rikshospitalet HF, Norsk Luftambulanse, Oslo Filharmonien og HL-senteret. 

Hun var ansatt som lobbyist i Konsensus AS fra 2001 til 2005 og som generalsekretær i Norsk Epilepsiforbund fra 2006 til 2008. 

Annelise Høegh var fra 2007 frem til sin død i 2015 medlem av Oslo bystyre, hvor hun var fraksjonsleder i samferdsels- og miljøkomiteen og nestleder i Høyres bystyregruppe. I 2007 ble hun foreslått som Høyres ordførerkandidat i hovedstaden, men tapte mot Fabian Stang.

## Referanser


## Eksterne lenker
* 
*
John Dale

**John Dale** (født 1940) er en norsk politiker (Sp). Han var stortingsrepresentant for Hordaland 1993-2001 og
vararepresentant 1969&ndash;1973.

Dale er filolog (cand. philol.) med historie hovedfag. Han var leder av Senterungdommen 1966-1970 og 
sekretær i Senterpartiets stortingsgruppe 1964-1966 og 1969-1979. Han var konsulent for den nordiske delegasjoin til Nordisk Råd 1979-1983 og statssekretær i Miljøverndepartementet 1983-1984. Han har også vært generalsekretær i Senterpartiet  og leder for Nei til EU i Hordaland.

Han var lektor ved Voss gymnas fra 2001 til han gikk av med pensjon i 2008.

## Stortingskomitéer
* 1997&ndash;2001 varamedlem i Den utvidede utenrikskomitéen
* 1997&ndash;2001 medlem i Den utvidede utenrikskomitéen
* 1997&ndash;2001 medlem i Energi- og miljøkomitéen
* 1997&ndash;2001 varamedlem i Den utvidede utenrikskomitéen
* 1993&ndash;1997 medlem i Utenrikskomitéen
* 1993&ndash;1997 medlem i Den utvidede utenrikskomitéen

## Referanser


## Eksterne lenker
*
Inge Myrvoll

**Inge Myrvoll** (født 21. juni 1948 i Rana i Nordland, død 25. oktober 2020 i Rana i Nordland) var en norsk politiker (SV). Han ble innvalgt på Stortinget fra Nordland i 1989. Myrvoll satt på Stortinget i tolv år fra 1989 til 2001, alle tre periodene som medlem av Stortingets  samferdselskomite. Han var vararepresentant i perioden 2001–2005.

Myrvoll var ordfører i Rana kommune fra 2003 til 2007.

Myrvoll arbeidet ved Norsk Jernverk 1978–1989 og var i en årrekke tillitsvalgt i Jern og Metall (senere del av Fellesforbundet). Han gikk LO-skolen i 1985 og Manchester-skolen i 1987 og hadde en rekke lokale og sentrale tillitsverv i LO.

Myrvoll var en talsmann for økt utbygging av jernbanen og tok blant annet initiativ til jernbaneforbindelse i tunnel fra Bærum og under Krokskogen til Hønefoss (Ringeriksbanen).

Myrvoll deltok i solidaritetsarbeidet for Eritrea.

## Stortingets presidentskap
* 11. oktober 1993–30. september 1997 – Visesekretær i Lagtinget 
* 15. april 1996–22. juni 1996 – Midlertidig visepresident i Lagtinget

## Stortingskomitéer
* 1997–2001 – medlem i Samferdselskomitéen
* 1997–2001 – medlem i Valgkomitéen
* 1993–1997 – nestleder i Samferdselskomitéen
* 1993–1997 – medlem i Valgkomitéen
* 1993–1997 – medlem i Fullmaktskomitéen
* 1989–1993 – medlem i Den forberedende fullmaktskomitéen
* 1989–1993 – medlem i Samferdselskomitéen
* 1989–1993 – medlem i Fullmaktskomitéen

## Referanser


## Eksterne lenker
* 
*